[{"text_idx": "#000002", "text": "Trefnwch digwyddiad Diwrnod Ada Lovelace"}, {"text_idx": "#000015", "text": "ALD 2011 Offers and happenings"}, {"text_idx": "#000022", "text": "Eich digwyddiad Diwrnod Ada Lovelace"}, {"text_idx": "#000023", "text": "Diolch am eich diddordeb mewn trefnu digwyddiad annibynnol i ddathlu Diwrnod Ada Lovelace!"}, {"text_idx": "#000024", "text": "Pob blwyddyn, mae pobl fel chi\u2019n trefnu digwyddiadau o gwmpas y byd, i dynnu sylw at gyflawniadau merched mewn gwyddoniaeth, technoleg, peirianneg a mathemateg (STEM yn y Saesneg), ac i roi cefnogaeth i ferched a menywod sydd yn astudio neu\u2019n gweithio mewn STEM. O gynhadleddau i barti\u0308on te, o gyfarfodydd i arddangosfeydd amgueddfa, mae\u2019r amrywiaeth o ddigwyddiadau mor ysbrydoledig a\u0302\u2019r menywod anhygoel y maen nhw\u2019n eu cynnwys."}, {"text_idx": "#000025", "text": "Y digwyddiadau hyn yw\u2019r peth sy\u2019n gwneud Diwrnod Ada Lovelace yn llwyddiant mawr."}, {"text_idx": "#000027", "text": "Syniadau ar gyfer trefnu digwyddiad ALD\nSyniadau ar gyfer fformat digwyddiadau\nAdnoddau defnyddiol ar gyfer trefnwyr digwyddiad"}, {"text_idx": "#000031", "text": "Dathliad rhyngwladol o gyflawniadau merched mewn STEM yw Diwrnod Ada Lovelace, sydd yn cael ei gynnal ar yr ail ddydd Mawrth o Hydref bob blwyddyn. Dechreuwyd yn 2009 gan Suw Charman-Anderson, fel dydd blogio am ferched mewn tecnoleg, ac wedi\u2019i ddatblygu i fod yn ddathliad ehangach o ferched mewn STEM. Mae pobl yn dadansoddi STEM yn eu ffordd eu hunain."}, {"text_idx": "#000032", "text": "Ers 2010, rydym wedi cynnal ein prif ddigwyddiad yn Llundain, sef \u2018cabaret gwyddoniaeth\u2019 lle mae menywod blaenllaw yn STEM yn so\u0302n am eu gwaith neu\u2019r menywod sydd wedi eu hysbrydoli. Mae pobl o gwmpas y byd yn cyfrannu at y diwrnod trwy ysgrifennu am fenywod maen nhw\u2019n eu edmygu am eu gwaith ar flogiau, papurau newydd, cylchgronau neu gyfnodolion. Ac mae pobl eraill, fel chi, yn trefnu digwyddiadau lleol i ddathlu\u2019r diwrnod. Bob blwyddyn rydym yn cael dwsinau o ddigwyddiadau ledled y byd, a bob blwyddyn rydym yn gobeithio am fwy, sy\u2019n golygu bod angen i chi gymryd rhan!"}, {"text_idx": "#000033", "text": "Pam trefnu digwyddiad Diwrnod Ada Lovelace?"}, {"text_idx": "#000035", "text": "i dynnu sylw at gyflawniadau, darganfyddiadau a dyfeisiadau menywod mewn STEM\ni greu modelau ro\u0302l newydd ar gyfer merched a menywod fel ei gilydd trwy adrodd straeon menywod mewn STEM\ni annog merched a menywod i astudio a gweithio yn y meysydd STEM gan eu hysbrydoli a\u2019u helpu i ddatblygu eu sgiliau"}, {"text_idx": "#000036", "text": "Mae yna sawl math o ddigwyddiad a fydd yn cwrdd ag un neu ragor o\u2019r nodau hyn a bod yn llawer o hwyl i\u2019r bargen! Bydd trefnu digwyddiad lleol i ddathlu Diwrnod Ada Lovelace yn ein helpu i gyrraedd cymunedau na fyddent fel arall yn clywed am y dydd."}, {"text_idx": "#000037", "text": "Nid yw Diwrnod Ada Lovelace yn elusen, felly nid ydym yn gofyn i chi redeg digwyddiadau codi arian (er ein bod ni bob amser yn chwilio am nawdd!). Mae hynny\u2019n golygu y gallwch ganolbwyntio ar gynhyrchu digwyddiad sy\u2019n apelio at eich cymuned ac sy\u2019n cefnogi nodau Diwrnod Ada Lovelace."}, {"text_idx": "#000038", "text": "Os ydych chi\u2019n meddwl pa fath o ddigwyddiad i\u2019w drefnu, peidiwch a\u0302 phoeni, mae yna lawer o wahanol fformatau a all weithio\u2019n dda iawn. Gallwch chi feddwl mor fawr neu mor fach ag y dymunwch, yn dibynnu ar eich hoffterau ac adnoddau, a\u2019r amser sydd ar gael."}, {"text_idx": "#000039", "text": "Er mwyn eich helpu gyda rhywfaint o ysbrydoliaeth, dyma rai syniadau o Ddiwrnodau Ada Lovelace y gorffennol:"}, {"text_idx": "#000040", "text": "Beth allwch chi ddysgu, neu helpu merched a/neu fenywod i\u2019w harchwilio? Gall gweithdai ddysgu sgiliau technegol, megis codio, datblygu apiau, neu roboteg, neu helpu menywod i ddatblygu sgiliau gyrfa fel siarad yn gyhoeddus."}, {"text_idx": "#000041", "text": "Un o\u2019r mathau o ddigwyddiad mwyaf poblogaidd ar gyfer Diwrnod Ada Lovelace yw\u2019r sgwrs, ond mae sawl fformat gwahanol i\u2019w hystyried:"}, {"text_idx": "#000043", "text": "Gallwch gynnal menywod yn STEM sy\u2019n siarad am eu meysydd arbenigedd, neu wahodd menywod (a/neu ddynion) i siarad am y merched yn STEM sy\u2019n gwneud gwaith maen nhw\u2019n edmygu, neu\u2019n trafod ymchwil i gydraddoldeb ac amrywiaeth. Mae pob dull yn cefnogi ein neges."}, {"text_idx": "#000045", "text": "Nid oes unrhyw ddigwyddiad mor hawdd i\u2019w drefnu fel cymysgedd ar gyfer menywod yn STEM! Y cyfan sydd ei angen arnoch yw lle, efallai diodydd a byrbrydau, ac efallai thema i\u2019ch digwyddiad. Mae rhai cymysgwyr yn cychwyn gyda sgwrs fer, ond mae\u2019r mwyafrif o\u2019r amser yn cael ei neilltuo i ferched gwrdd a chymdeithasu a\u0302 phobl eraill sydd a\u0302 diddordebau tebyg a\u0302 nhw. Mae\u2019r rhan fwyaf o gymysgwyr DAL yn ddigwyddiadau merched yn unig."}, {"text_idx": "#000048", "text": "Os ydych chi\u2019n guradur amgueddfa, oriel neu gasgliad, gallech ystyried taith arbennig sy\u2019n canolbwyntio ar y menywod yn STEM y mae eu gwaith yn cael ei arddangos. Neu efallai creu arddangosfa arbennig o arteffactau, llythyrau a/neu gelf sy\u2019n canolbwyntio ar fenywod yn STEM."}, {"text_idx": "#000052", "text": "Mae dod a\u0302 chodwyr, dylunwyr, cerddorion a stori\u0308wyr at ei gilydd i greu gemau cyfrifiadurol newydd neu apiau symudol yn ffordd wych o helpu i greu cyfeillgarwch newydd a chynyddu hyder y cyfranogwyr yn eu sgiliau. Mae mannau merched-yn-unig yn bwysig ar gyfer jams gemau a diwrnodau hacio, gan fod digwyddiadau cymysg yn dueddol o gael eu dominyddu gan ddynion, a gall hynny wneud rhai merched yn anghyfforddus, yn enwedig os bydd y digwyddiad yn rhedeg yn hwyr i\u2019r nos."}, {"text_idx": "#000053", "text": "Pa ffordd well o gyfuno noson berffaith yn y dafarn a Diwrnod Ada Lovelace nag i gynnal cwis tafarn! Un o\u2019r digwyddiadau hawsaf i\u2019w drefnu, mae cwis tafarn am fenywod yn STEM yn ffordd hwyliog o brofi gwybodaeth pobl ac hefyd o rannu ffeithiau anhysbys!"}, {"text_idx": "#000055", "text": "Tra cynhelir Diwrnod Ada Lovelace ar yr ail ddydd Mawrth mis Hydref bob blwyddyn, cynhelir digwyddiadau annibynnol trwy gydol y mis, felly gallwch chi ddewis dyddiad sy\u2019n gweithio orau i chi a\u2019ch cymuned. Os ydych mewn dinas fawr fel Llundain, Manceinion, Turin neu Efrog Newydd, byddwch yn ymwybodol bod yna ddigwyddiadau lluosog, felly efallai yr hoffech ystyried cynnal eich digwyddiad ar ddiwrnod neu benwythnos cyfagos."}, {"text_idx": "#000057", "text": "Nid ydym yn gorfodi unrhyw reolau ar gyfer digwyddiadau annibynnol, ond mae rhai canllawiau yr hoffem i chi ystyried eu mabwysiadu."}, {"text_idx": "#000060", "text": "Rhowch fanylion cyswllt yn eich deunyddiau hyrwyddo, a gwnewch yn glir bod eich digwyddiad Diwrnod Ada Lovelace yn cael ei drefnu yn annibynnol ar y prif ddigwyddiad."}, {"text_idx": "#000063", "text": "Peidiwch a\u0302 defnyddio\u2019r ymadroddion \u201cFinding Ada\u201d neu \u201cDiwrnod Ada Lovelace\u201d neu \u201cDiwrnod Ada\u201d mewn unrhyw cyfeiriadau gwefan, enwau cyfrif Twitter, neu URLau Facebook, neu ddefnyddio\u2019r ymadroddion hynny mewn unrhyw ffordd a allai achosi dryswch. Fel sefydliad bach sy\u2019n rhedeg diwrnod byd-eang, mae\u2019n bwysig bod ein cynulleidfa yn gallu gwahaniaethu\u2019n rhwydd rhwng cyfrifon, gwefannau a digwyddiadau swyddogol, a\u2019r rhai a gre\u0308wyd ac a drefnir yn annibynnol gennych chi. Mae ein cyfrifon cyfryngau cymdeithasol yn aml yw\u2019r cyswllt cyntaf ar gyfer ymholiadau i\u2019r wasg, cefnogwyr posibl a chefnogwyr chwilfrydig, ac mae\u2019n bwysig eu bod yn gallu cyrraedd ni\u2019n uniongyrchol."}, {"text_idx": "#000066", "text": "Bydd y canllawiau hyn yn sicrhau bod y gymuned yn deall pa sefydliadau sydd y tu o\u0302l i\u2019r cyfryngau cymdeithasol a chyfrifon gwe gwahanol. A bydd hynny\u2019n helpu i roi hwb i\u2019ch proffil, yn ogystal a\u0302 darparu eglurder ar gyfer y gymuned Diwrnod Ada Lovelace ehangach."}, {"text_idx": "#000067", "text": "Rydym yn eich annog yn gryf i ddefnyddio eich brand gweledol eich hun fel eich prif frand, gyda Bathodyn \u2018Digwyddiad Annibynnol\u2019 Diwrnod Ada Lovelace (gweler isod) mewn sefyllfa eilradd."}, {"text_idx": "#000069", "text": "Peidiwch a\u0302 defnyddio ein logo safonol, gan fod hynny\u2019n cael ei gadw ar gyfer digwyddiadau swyddogol. Dyluniwyd y Bathodyn gwreiddiol gan Sydney Padua, yr ydym yn ddiolchgar iawn iddi!"}, {"text_idx": "#000070", "text": "Fe fyddem yn ei werthfawrogi pe gallech gysylltu a\u0302\u2019n gwefan, ac os yn bosibl, i\u2019n cyfrif Twitter, @findingada, pan fyddwch chi\u2019n ysgrifennu am eich digwyddiad."}, {"text_idx": "#000072", "text": "Mae\u2019r digwyddiad annibynnol hwn yn rhan o Ddiwrnod Ada Lovelace, dathliad byd-eang o ferched mewn gwyddoniaeth, technoleg, peirianneg a mathemateg. Gallwch eu dilyn ar Twitter: @findingada."}, {"text_idx": "#000077", "text": "Rydym wedi cydweithio a\u0302 Figshare i ddarparu canolfan ganolog i holl drefnwyr digwyddiadau Diwrnod Ada Lovelace i rannu eu lluniau, fideos, cyflwyniadau, posteri ac unrhyw gyfryngau eraill y maent yn eu cynhyrchu. Byddwn hefyd yn cynnal deunyddiau gan ddigwyddiadau Ada Lovelace Day Live! ar Figshare, ynghyd a\u0302 deunyddiau eraill yr ydym yn eu cynhyrchu."}, {"text_idx": "#000079", "text": "Os ydych chi wedi trefnu digwyddiad Diwrnod Ada Lovelace annibynnol yn y gorffennol a bod gennych luniau, fideos, cyflwyniadau neu adnoddau eraill yr hoffech eu rhannu, mae eu llwytho i fyny yn hawdd:"}, {"text_idx": "#000080", "text": "Cliciwch \u2018Create a new item\u2019\nYchwanegwch eich cynnwys a llenwch y ffurflen. Y mwyaf metadata y gallwch ei ychwanegu, y gorau.\nRHAID i chi ddefnyddio\u2019r tag \u201cAda Lovelace Day\u201d (yn Saesneg) a\u2019r tag blwyddyn briodol, \u201cALD18\u201d, \u201cALD17\u201d ac ati, er mwyn tynnu eich cynnwys i\u2019n prif dudalen a\u2019n tudalennau blynyddol. Os na fyddwch yn defnyddio\u2019r tagiau hyn, ni fydd eich cynnwys yn cael ei atodi i\u2019n porth.\nCyhoeddwch dim ond pan fyddwch chi\u2019n barod \u2013 gellir golygu eitemau sy wedi\u2019u cyhoeddi, ond ddim eu dileu. Defnyddiwch y ategyn Rhagolwg i sicrhau bod eich tudalen yn edrych fel yr ydych am ei wneud.\nOs byddwch chi\u2019n mynd yn sownd, edrychwch ar dudalen gymorth Figshare."}, {"text_idx": "#000082", "text": "Yr hashnod Twitter bob amser yw \u201cALD\u201d gyda dau rif olaf y flwyddyn gyfredol, ee #ALD18 ar gyfer 2018 ac yn y blaen. Os hoffech chi gael hashnod ar gyfer eich digwyddiad eich hun, defnyddiwch ALD yn ogystal a\u0302\u2019r enw dinas neu ddigwyddiad, ee #ALD18_Caerdydd. Os oes gennych le yn eich trydariad, mae croeso i chi gynnwys ein henw Twitter, @findingada, a byddwn yn ail-drydar pan fyddwn ni\u2019n gallu."}, {"text_idx": "#000086", "text": "Yngly\u0302n a\u0302 Diwrnod Ada Lovelace (byr)"}, {"text_idx": "#000089", "text": "Yngly\u0302n a\u0302 Diwrnod Ada Lovelace (hir)"}, {"text_idx": "#000091", "text": "Fe\u2019i sefydlwyd yn 2009 gan Suw Charman-Anderson, mae bellach yn cael ei gynnal bob blwyddyn ar yr ail ddydd Mawrth o fis Hydref. Mae\u2019n cynnwys Ada Lovelace Day Live!, digwyddiad blaenllaw \u2018cabaret gwyddoniaeth\u2019 yn Llundain, lle mae menywod yn STEM yn so\u0302n am eu gwaith neu am ferched eraill sydd wedi eu hysbrydoli, neu yn perfformio golygfeydd comedi byr neu gerddorol gyda ffocws STEM."}, {"text_idx": "#000092", "text": "Mae\u2019r diwrnod hefyd yn cynnwys dwsinau o ddigwyddiadau ar draws y byd, wedi\u2019u trefnu\u2019n hollol annibynnol o ddigwyddiad ALD Live!. Mae\u2019r digwyddiadau hyn yn cymryd llawer o ffurfiau \u2013 o gynadleddau i wledydd \u2018golyg-a-thons\u2019 i gwisiau tafarn \u2013 ac yn apelio at bob oedran, o ferched i fyfyrwyr prifysgol, i fenywod sydd a\u0302 gyrfaoedd sefydledig."}, {"text_idx": "#000096", "text": "Rydym yn gofalu am amrywiaeth nid yn unig oherwydd ei bod yn dda i fenywod a merched, ond oherwydd ei fod yn dda i bawb ohonom. Mae timau amrywiol yn meddwl yn wahanol ac yn datrys ystod ehangach o broblemau mewn ffyrdd sy\u2019n helpu mwy o bobl."}, {"text_idx": "#000097", "text": "Nid yw Diwrnod Ada Lovelace yn ymwneud a\u0302 menywod yn STEM yn unig, mae\u2019n ymwneud a\u0302\u2019n dyfodol."}, {"text_idx": "#000099", "text": "Support the work of Ada Lovelace Day with a monthly pledge from just $1 (66p) via Patreon.\nSupport women in STEM with a donation on GoFundMe."}, {"text_idx": "#000100", "text": "Support the work of Ada Lovelace Day with a monthly pledge from just $1 (66p) via Patreon."}, {"text_idx": "#000102", "text": "Subscribe to our newsletter Keep up-to-date with ALD projects and news with our monthly newsletter."}, {"text_idx": "#000103", "text": "Keep up-to-date with ALD projects and news with our monthly newsletter."}, {"text_idx": "#000106", "text": "Ada Lovelace Day started with a simple promise on Pledgebank:\n\"I will publish a blog post on Tuesday 24th March about a woman in technology whom I admire but only if 1,000 other people will do the same.\""}, {"text_idx": "#000108", "text": "\"I will publish a blog post on Tuesday 24th March about a woman in technology whom I admire but only if 1,000 other people will do the same.\""}, {"text_idx": "#000112", "text": "Ada Lovelace Day is dependent on the generosity of its partners, volunteers and supporters for survival. If you would like to sponsor Ada Lovelace Day, please get in touch. We would like to thank the following organisations for their support of Ada Lovelace Day and women in STEM."}]